साग्राम चौधुरी आबो बरमा हालामनि सासे गोदान खन्थाइनि लामा दिन्थिगिरि होननानै बुंनाय जायो।बियो सासे मैखोम खन्थाइगिरि।बिनि सोरजिफ्रा जादों-माइदांस्री(1975), दोंसे मेथाइ-volume (I) (1978), जिउनि लैथोआव(1980), मिथिंगा (1980), आरो -दोंसे मेथाइ-volume (ii)(1981) । बिनि खन्थाइफोरा बरमा हालामनि खन्थाइगिरिफोरखौ जांख्रिखां होदों। मिथिंगा खन्थाइ बिजाबखौ उदय नार्जारीजों लोगो नांनानै फोसावदोंमोन। मिथिंगानि हानुथाइखौ लानानै सोरजिनाय खन्थाइफ्रा। माइदांस्री खन्थाइ बिजाबाव मासि मोननाय खन्थाइफ्रा गोर्लै ,गेबें आरो जेथो गैयि राव बाहायनाय नुनो मोनो। बिनि खन्थाइफ्रा मेथाइ आखुनि (lyrical manner) । जाइनि थाखाइ बियो मेथाइजों सोमोन्दो लाखिनानै खन्थाइफोरखौ लिरदोंमोन।जिउनि गोथौ मोनदांथिखौ – जिउनि लैथोआव खन्थाइयाव समाइनासिनै बेरखां होदों।थारैनो बियो सासे बिग्राइयारि खन्थाइगिरिमोन।बिनि खन्थाइखौ संसमनायनि गोनांथि दंथारो होननानै आं सानो।